stanford-oval/wikipedia huggingface dataset:
Anthony Lopes
Ura > Maajoukkueura

Lopes on edustanut monia Portugalin eri ikäluokkien maajoukkueita. Vaikka hän on syntynyt ja elänyt koko ikänsä Ranskassa, hän halusi silti edustaa Portugalin jalkapallomaajoukkuetta. Debyytinsä Portugalin maajoukkueessa Lopes teki maaliskuussa 2015 ystävyysottelussa Kap Verdeä vastaan. Hän kuului Euroopan-mestaruuden voittaneeseen Portugalin joukkueeseen 2016, muttei kuitenkaan päässyt pelaamaan turnauksessa. Hän jäi ilman peliaikaa myös MM-kilpailuissa 2018 ja oli sen jälkeen yli kaksi vuotta poissa maajoukkueesta. Kaikkiaan hän on pelannut maajoukkueessa 13 maaottelua, joista kaksi on ollut Kansojen liigan ja kolme MM-karsinnan otteluita.
Käännös suomeksi
Aku Kauste

| Mitalit> Maa:  Suomi.Miesten curling.Sekajoukkueiden EM-kilpailut   | Mitalit> Maa:  Suomi.Miesten curling.Sekajoukkueiden EM-kilpailut   | Mitalit> Maa:  Suomi.Miesten curling.Sekajoukkueiden EM-kilpailut   | Maa:  Suomi> Miesten curling. |
| --- | --- | --- | --- |
|  Pronssia | Erzurum 2012 | sekajoukkueet |  |
Aku Kauste (s. 11. marraskuuta 1979 Espoo) on suomalainen curling-pelaaja. Hän edustaa nykyisin Kisakallio Curling Clubia ja toimii Suomen curling-maajoukkueen kapteenina. Kauste on 187 senttimetriä pitkä ja painaa 80 kilogrammaa. Ammatiltaan hän on projektipäällikkö.
Ura

Vuonna 1994 curlingin aloittaneen Kausteen uran suurin saavutus on sekajoukkueiden EM-pronssi vuodelta 2012 Erzurumista. Joukkueen kapteenina toimineen Kausteen lisäksi joukkueessa pelasivat tuolloin Pauli Jäämies, Sanna Puustinen ja Kausteen pikkusisko Oona Kauste. MM-kilpailuissa Kauste on kilpaillut neljästi, parhaana sijoituksenaan neljäs ja EM-kilpailuissa viidesti, parhaana sijoituksenaan niin ikään neljäs. Hänellä on yli 20 Suomen-mestaruusmitalia eri luokista.
Nykyisessä, Kausteen kipparoimassa miesten joukkueessa pelaavat Kausteen lisäksi myös Jäämies, Kasper Hakunti, Janne Pitko sekä varamies Leo Mäkelä.
Anton Lindholm

| Anton Lindholm> Henkilötiedot |
| --- | --- |
Syntynyt: 29. marraskuuta 1994 (ikä 30) Skellefteå, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  181 cm
Paino:  87 kg
Pelaajaura
Pääsarjaura:  2011–
Aik. seurat:  Skellefteå AIK (SEL/SHL) Piteå HC (Hockeyettan) Malmö Redhawks (Allsv.) San Antonio Rampage (AHL) Colorado Avalanche (NHL) Colorado Eagles (AHL) Rockford IceHogs (AHL) Dinamo Minsk (KHL) Leksands IF (SHL)
NHL-varaus:  144. varaus, 2014 Colorado Avalanche
Anton Lindholm (s. 29. marraskuuta 1994 Skellefteå, Ruotsi) on ruotsalainen jääkiekkopuolustaja.
Ura > Seuraura

Lindholmin kasvattajaseura on Varuträsk IF. Hän pelasi myöhemmät juniorivuotensa kuitenkin Skellefteå AIK:ssa. Hän debytoi seuran miesten joukkueessa kaudella 2011–2012, jolloin Lindholm pelasi Elitserienissä yhden runkosarjaottelun. Lindholm pelasi suurimman osan kaudestaan Skellefteån J20-junioreissa, mutta vahvisti myös J18-junioreita, joissa hän voitti J18 Allsvenskanin hopeaa. Kaudella 2012–2013 Lindholm nousi seuran J20-junioreiden varakapteeniksi. Hän pelasi kauden aikana kaksi Elitserien-ottelua.
Loppukaudella 2013–2014 Lindholm nousi Skellefteån SHL-kokoonpanoon ja pelasi seitsemän runkosarja- ja 14 playoff-ottelua tehopistein 1+2=3. Hänen ensimmäinen SHL-maalinsa syntyi varsin hyvään paikkaan neljännessä finaaliottelussa 21. huhtikuuta 2014 vieraissa Färjestads BK:ta vastaan, sillä se ratkaisi Skellefteålle 0–3-voittoon päättyneessä ottelussa Ruotsin-mestaruuden. Voittomaali syntyi jo ensimmäisessä erässä ajassa 2.46. Huhtikuussa 2014 Lindholm teki Skellefteån kanssa kaksivuotisen ammattilaissopimuksen.
Colorado Avalanche varasi Lindholmin viidennellä kierroksella 144. pelaajana NHL:n varaustilaisuudessa 2014. Varsinaisella SHL:n tulokaskaudellaan 2014–2015 hän teki 35 runkosarjaottelussa seitsemän syöttöpistettä ja 15 playoff-ottelussa tehot 1+4=5. Lindholm voitti pudotuspeleissä Skellefteån sisäisen tehotilaston lukemalla +10. Hän voitti kauden päätteeksi SHL-hopeaa. Lindholm pelasi myös 11 Mestarien liigan ottelua tehden kaksi maalia. Hän pelasi kauden aikana myös viisi ottelua lainalla sarjatasoa alempana HockeyAllsvenskanin Malmö Redhawksissa marras-joulukuun 2014 vaihteessa. Myös kauden 2015–2016 päätteeksi Lindholm voitti SHL-hopeaa.
Toukokuussa 2016 Lindholm teki kolmivuotisen tulokassopimuksen Colorado Avalanchen kanssa. Lindholm pelasi ensimmäisellä kaudellaan 12 NHL-ottelua, mutta suurin osa kaudesta meni AHL:n San Antonio Rampagessa. Toisella kaudella NHL-pelejä tuli 48, mutta kolmannella kaudella vain 2. Hän teki sen jälkeen kaksivuotisen jatkosopimuksen, mutta hänet kaupattiin neljännen Colorado-kautensa jälkeen Chicago Blackhawksiin. Avalanchesta lähtivät Blackhawksiin Lindholm ja Nikita Zadorovin vaihdossa Brandon Saadiin ja Dennis Gilbertiin.
Ura > Maajoukkueura

Lindholm edusti Ruotsia MM-kilpailuissa vuonna 2016. Hän liittyi turnaukseen suoraan SHL:n finaaleista ja pelasi turnauksessa toistaiseksi kaikki kolme A-maaotteluaan. Lindholm teki A-maajoukkuedebyyttinsä alkulohkon toiseksi viimeisessä ottelussa 15. toukokuuta 2016 Moskovan VTB Ice Palacessa Sveitsiä vastaan. Hän sai ottelussa jääaikaa 19.18 minuuttia.
Lindholm on pelannut myös 12 nuorten ja kuusi poikien maaottelua. Hän on kuulunut Ruotsin alle 20-vuotiaiden maajoukkueen kapteenistoon.
HIStory: Past, Present and Future, Book I

| HIStory: Past, Present and Future, Book I Michael Jackson |
| --- | --- | --- |

Studioalbumin tiedot
 Äänitetty : 1994 – 1995
 Julkaistu: 16. kesäkuuta 1995
 Tuottaja(t): Michael Jackson
 Tyylilaji: R&B, pop, dance, urban, new jack swing, funk, hip hop
 Kesto: 148.45
 Levy-yhtiö: Epic Records
Muut kannet
 Vuoden 2001 uudelleenjulkaisun kansi.
Michael Jacksonin muut studioalbumit
| Dangerous 1991 | HIStory: Past, Present and Future, Book I 1995 | Invincible 2001 |
Singlet albumilta HIStory: Past, Present and Future, Book I
 ”Scream/Childhood” Julkaistu: 31. toukokuuta 1995  ”You Are Not Alone” Julkaistu: 15. elokuuta 1995  ”Earth Song” Julkaistu: 27. marraskuuta 1995  ”This Time Around (promo)” Julkaistu: 26. joulukuuta 1995  ”They Don’t Care About Us” Julkaistu: 1. huhtikuuta 1996  ”Stranger in Moscow” Julkaistu: 4. marraskuuta 1996  ”Smile (harvinainen)” Julkaistu: 20. tammikuuta 1998
Musiikkinäytteet
Äänitiedostojen kuunteluohjeet
HIStory: Past, Present and Future, Book I (usein lyhennettynä HIStory) on yhdysvaltalaisen laulajan Michael Jacksonin yhdeksäs studioalbumi ja tupla-albumi, joka julkaistiin 16. kesäkuuta 1995. Jackson sävelsi sekä tuotti itse suurimman osan albumin kappaleista. HIStorylta julkaistiin kuusi singleä sekä yksi promomuotoinen single.
HIStory oli Jacksonin ensimmäinen albumi, joka julkaistiin sen jälkeen kun häntä oli syytetty ensimmäistä kertaa lapsen seksuaalisesta hyväksikäytöstä elokuussa 1993. Albumi äänitettiin loppuvuoden 1994 ja alkuvuoden 1995 välisenä aikana. Useat albumin 15 kappaleesta käsittelevät Jacksonin medialta, etenkin iltapäivälehdiltä kohtaamia syytöksiä ja henkistä pahoinpitelyä. Kappaleiden teemoina ovat ympäristötietoisuus, eristäminen, ahneus ja epäoikeudenmukaisuus.
Albumi on yksi Jacksonin kiistanalaisimmista. Jacksonia syytettiin juutalaisvastaisista sanoituksista kappaleessa ”They Don’t Care About Us”. Jackson ilmoitti, ettei hänen ollut tarkoitus loukata ja kiisti juutalaisvastaisuuden lukuisia kertoja. Kiista päättyi siihen, että Jackson nauhoitti kappaleen sanoitukset uudelleen. Yhdysvaltalaislaulaja R. Kellyä syytettiin albumin kappaleen ”You Are Not Alone” plagioinnista. Tuomari katsoi vuonna 2007 kappaleen olleen plagioitu ja se kiellettiin Belgian radioasemilla.
Levymyynti ja menestys

HIStorylta julkaistiin kuusi singleä: ”Scream/Childhood”, ”You Are Not Alone”, ”Earth Song”, ”They Don’t Care About Us”, ”Stranger in Moscow” ja ”Smile” sekä yksi promotyylinen single, ”This Time Around”. Kappaleet ”Earth Song”, ”They Don’t Care About Us” ja ”Stranger in Moscow” eivät menestyneet Yhdysvalloissa yhtä hyvin kuin muualla maailmalla, jossa ne sijoittuivat albumilistojen kymmenen parhaan kärkeen monissa valtioissa. Kappaleista kuvattiin osana niiden promoamista musiikkivideot, jotka ovat sittemmin vaikuttaneet monien artistien tuotantoon. HIStory koostuu kahdesta levystä: niistä ensimmäinen, HIStory Begins, on kokoelma Jacksonin uran aiemmista hiteistä, kun taas toinen nimeltä HIStory Continues sisältää uutta materiaalia.
HIStory sai hyvän vastaanoton kriitikoilta. Albumi oli arvostelumenestyksen lisäksi myös kaupallinen menestys sijoittuen listaykköseksi 12 valtiossa, kuten Yhdysvalloissa, Kanadassa, Australiassa ja Britanniassa. HIStory nousi kymmenen parhaan joukkoon myös Espanjassa, Meksikossa ja Ranskassa. Albumi menestyi kehnoimmin Italiassa, jossa se saavutti parhaimmillaan 15. sijan.
HIStorya on myyty maailmanlaajuisesti yli 20 miljoonaa kappaletta, mikä tekee siitä kaikkien aikojen myydyimmän sooloartistin tekemän tupla-albumin. HIStory oli ehdolla viiteen Grammy-palkintoon, joista se voitti yhden, parhaan musiikkivideon Grammyn kappaleella ”Scream”. Albumin ensimmäinen levy HIStory Begins julkaistiin uusintapainoksena 13. marraskuuta 2001 nimellä Greatest Hits: HIStory, Volume I, joka oli myynyt vuoteen 2010 mennessä neljä miljoonaa kappaletta maailmanlaajuisesti.
Kappaleet

| HIStory Begins (Levy 1) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | ”Billie Jean” (albumilta Thriller)  | Jackson | 4.54 |  |  |  |  |  |  |
| 2. | ”The Way You Make Me Feel” (albumilta Bad)  | Jackson | 4.57 |  |  |  |  |  |  |
| 3. | ”Black or White” (mukana L.T.B.) (albumilta Dangerous)  | Jackson; rap-sanoitukset Bill Bottrell | 4.15 |  |  |  |  |  |  |
| 4. | ”Rock with You” (albumilta Off the Wall)  | Temperton | 3.39 |  |  |  |  |  |  |
| 5. | ”She’s Out of My Life” (albumilta Off the Wall)  | Bahler | 3.37 |  |  |  |  |  |  |
| 6. | ”Bad” (albumilta Bad)  | Jackson | 4.07 |  |  |  |  |  |  |
| 7. | ”I Just Can’t Stop Loving You” (mukana Siedah Garrett) (albumilta Bad)  | Jackson | 4.11 |  |  |  |  |  |  |
| 8. | ”Man in the Mirror” (albumilta Bad)  | Garrett, Ballard | 5.18 |  |  |  |  |  |  |
| 9. | ”Thriller” (albumilta Thriller)  | Temperton | 5.57 |  |  |  |  |  |  |
| 10. | ”Beat It” (albumilta Thriller)  | Jackson | 4.18 |  |  |  |  |  |  |
| 11. | ”The Girl Is Mine” (mukana Paul McCartney) (albumilta Thriller)  | Jackson | 3.41 |  |  |  |  |  |  |
| 12. | ”Remember the Time” (albumilta Dangerous)  | Riley, Jackson, Belle | 3.59 |  |  |  |  |  |  |
| 13. | ”Don’t Stop ’til You Get Enough” (albumilta Off the Wall)  | Jackson | 6.04 |  |  |  |  |  |  |
| 14. | ”Wanna Be Startin’ Somethin’” (albumilta Thriller)  | Jackson | 6.02 |  |  |  |  |  |  |
| 15. | ”Heal the World” (albumilta Dangerous)  | Jackson | 6.24 |  |  |  |  |  |  |
| HIStory Continues (Levy 2) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | ”Scream” (mukana Janet Jackson)  | James Harris III, Lewis, Jackson, Janet Jackson | 4.38 |  |  |  |  |  |  |
| 2. | ”They Don’t Care About Us” | Jackson | 4.44 |  |  |  |  |  |  |
| 3. | ”Stranger in Moscow” | Jackson | 5.43 |  |  |  |  |  |  |
| 4. | ”This Time Around” (mukana The Notorious B.I.G.)  | Jackson, Austin, Swedien, Moore | 4.20 |  |  |  |  |  |  |
| 5. | ”Earth Song” | Jackson | 6.46 |  |  |  |  |  |  |
| 6. | ”D.S.” (mukana Slash)  | Jackson | 4.50 |  |  |  |  |  |  |
| 7. | ”Money” | Jackson | 4.41 |  |  |  |  |  |  |
| 8. | ”Come Together” (The Beatles -cover)  | Lennon, McCartney | 4.02 |  |  |  |  |  |  |
| 9. | ”You Are Not Alone” | R. Kelly | 5.45 |  |  |  |  |  |  |
| 10. | ”Childhood” (theme from Free Willy 2)  | Jackson | 4.28 |  |  |  |  |  |  |
| 11. | ”Tabloid Junkie” | Jackson, James Harris III, Lewis | 4.32 |  |  |  |  |  |  |
| 12. | ”2 Bad” (mukana Shaquille O’Neal)  | Jackson, Swedien, Moore, Austin | 4.49 |  |  |  |  |  |  |
| 13. | ”HIStory” (taustalaulussa Boyz II Men)  | Jackson, James Harris III, Lewis | 6.37 |  |  |  |  |  |  |
| 14. | ”Little Susie” | Jackson | 6.13 |  |  |  |  |  |  |
| 15. | ”Smile” (Charles Chaplin -cover)  | Chaplin; John Turner, Geoffrey Parsons | 4.56 |  |  |  |  |  |  |
Aiheesta muualla

HIStory: Past, Present and Future, Book I Discogsissa (englanniksi)
Michael Jackson
| --- | --- |
Studioalbumit:  Got to Be There  Ben  Music & Me  Forever, Michael  Off the Wall  Thriller  Bad  Dangerous  HIStory: Past, Present and Future, Book I  Invincible 
Remix-albumit:  The Michael Jackson Mix  Dangerous Remix  Dangerous – Collector’s Edition  Blood on the Dance Floor: HIStory in the Mix What More Can I Give  The Stripped Mixes  The Remix Suite 
Soundtrackit:  The Wiz: Original Motion Picture Soundtrack  E.T. the Extra-Terrestrial  This Is It  Immortal 
Kokoelmat:  A Collection of Michael Jackson’s Oldies  The Best of Michael Jackson  One Day in Your Life  Anthology  The Original Soul of Michael Jackson  Greatest Hits: HIStory, Volume I  Number Ones  The Ultimate Collection  The Essential Michael Jackson  King of Pop  The Collection  The Definitive Collection  Hello World: The Motown Solo Collection 
Muut albumit:  Farewell My Summer Love  Looking Back to Yesterday  Thriller 25  Michael  Bad 25  Xscape 
Kappaleet:  All In Your Name  Another Part of Me  Bad  Beat It  Behind the Mask  Ben  Billie Jean  Black or White  Blood on the Dance Floor  Butterflies  Cheater  Cry  D.S.  Dancing Machine  Dirty Diana  Don’t Stop ’til You Get Enough  Earth Song  The Girl Is Mine  Give In to Me  Gone Too Soon  Got to Be There  Heal the World  HIStory/Ghosts  Hold My Hand  Hollywood Tonight  Human Nature  I Just Can’t Stop Loving You  I Wanna Be Where You Are  In the Closet  Is It Scary  Jam  Leave Me Alone  Liberian Girl  Man in the Mirror  Michael Jackson’s Thriller  Off the Wall  One More Chance  P.Y.T. (Pretty Young Thing)  Remember the Time  Rock with You  Rockin’ Robin  Say Say Say  Scream/Childhood  She’s Out of My Life  Smile  Smooth Criminal  Someone Put Your Hand Out  Speechless  Speed Demon  Stranger in Moscow  They Don’t Care About Us  This Is It  This Time Around  Thriller  Wanna Be Startin’ Somethin’  The Way You Make Me Feel  We Are the World  What More Can I Give  Whatzupwitu  Who Is It  Why  Will You Be There  You Are Not Alone  You Rock My World 
Filmografia:  Taikuri Oz  Michael Jackson’s Thriller  Captain EO  Moonwalker  Michael Jackson’s Ghosts  Men in Black II  Miss Haaksirikko  Michael Jackson’s This Is It 
Videografia:  Dangerous – The Short Films  Video Greatest Hits - HIStory  HIStory on Film, Volume II  Number Ones  The One  Live in Bucharest: The Dangerous Tour  Michael Jackson’s Vision 
Pelit:  Michael Jackson’s Moonwalker  Sonic the Hedgehog 3  Michael Jackson: The Experience  Planet Michael 
Kirjat:  Moonwalk  Moonwalker: The Storybook  Dancing the Dream: Poems and Reflections  My World: The Official Photobook  Thriller 25: The Book  The Official Michael Jackson Opus 
Konserttikiertueet:  Bad World Tour  Dangerous World Tour  HIStory World Tour  This Is It 
Konsertit:  The Royal Concert  Michael Jackson & Friends  Michael Jackson: 30th Anniversary Celebration: The Solo Years  United We Stand: What More Can I Give 
Omaisuus:  Neverland Ranch  Sony/ATV Music Publishing
Sasha Banks

| Mercedes Varnado |
| --- | --- |

Henkilötiedot
Syntynyt: 26. tammikuuta 1992 (ikä 33)  Fairfield, California 
Kansalaisuus:   Yhdysvallat 
Showpainija
Kehänimet:  Sasha Banks    Miss Mercedes    Mercedes Moné
Aktiivisena:  2010–
Pituus:  165 cm 
Paino:  52 kg
Kouluttajat:  Brian Fury   Brian Milonas    Sara Del Rey 
Mercedes Justine Kaestner-Varnado (s. 26. tammikuuta 1992)  on yhdysvaltalainen showpainija ja työskentelee  All Elite Wrestling (AEW)-organisaatiossa nimellä Mercedes Moné. Mercedes tunnetaan parhaiten ajastaan WWE:ssä vuosina 2012-2022, jolloin hän esiintyi kehänimellä Sasha Banks. Mercedes Moné on hallitseva AEW TBS Championship-mestari.
Uran alku

Uran alkuvaiheessa Kaestner-Varnado harjoitteli Chaotic Wrestling-organisaatiossa vuonna 2008. Hän voitti myös naisten mestaruuden jota piti hallussaan 259 päivää, kunnes joutui luopumaan siitä  siirtyessään WWE:n palvelukseen. Vuosien 2010-2012 aikana hän työskenteli myös New England Championship Wrestling (NECW) ja National Wrestling Alliance (NWA) organisaatioissa.
WWE  (2012–2022) > NXT (2012-2015)

Elokuussa 2012 WWE ilmoitti allekirjoittaneessa sopimuksen Kaestner-Varnadon kanssa ja hänet määrättiin NXT:lle ja hänelle anneettiin uusi kehänimi Sasha Banks. Ensimmäinen televisio esiintyminen NXT:ssä tapahtui saman vuoden joulukuussa, jossa hän hävisi Paige:lle.  Seuraavana vuonna Banks osallistui NXT Women's Championship tournamentiin, mutta hävisi jo ensimmäisellä kierroksella. Loppuvuoden 2013 Banks otteli The Beautiful, Fierce Females (BFFs)tiiminä yhdessä Summer Raen kanssa. Bans osallistui uudestaan vuonna 2014 NXT Women's Championship tournamentiin, mutta hävisi välierissä Natalyalle. 2014 lopussa ja 2015 alussa Banksilla oli useaan otteeseen mahdollisuus naisten mestariksi Charlotte Flairiä vastaan, mutta nämä kaikki päättyivät epäonnistumisiin. Lopulta Banks onnistui voittamaan mestaruuden Charlottelta neliottelussa, johon osallistuivat myös Becky Lynch ja Bayley. Banks piti mestaruutta hallussaan 192 päivää ja hävisi mestaruuden Bayleylle  NXT TakeOver: Brooklyn-tapahtumassa elokuussa 2015. Banksin viimeinen ottelu NXT:ssä oli lokakuussa 2015 Iron man-ottelussa, jonka hän hävisi Bayleylle.
WWE  (2012–2022) > RAW (2015-2019)

Banks kiinnitettiin Raw-brändiin heinäkuussa 2015 yhdessä Charlotten ja Becky Lynchin kanssa osana WWE:n Divas-divisioonan vallankumousta. Bansk liittoutin Naomin ja Taminan kanssa ja muodostivat joukkueen Team B.A.D. (Beautiful and Dangerous) Banks osallistui eri mestaruusotteluihin  syksyn ja seuraavan vuoden alussa, mutta tämä ei johtanut mestaruuksiin. 2016 Banks osallistui ensimmäiseen Wrestlemaniaansa kolmiottelussa uudesta WWE Women's Championship-mestaruudesta Chalotte Flairin ja Becky Lynchin kanssa, mutta onnistunut voittamaan uutta mestaruutta. Pienen tauon jälkeen Banks palasi ja aloitti uuden mestaruusjahdin Flairiltä ja onnistuikin voittamaan  WWE Women's Championship-mestaruuden heinäkuun lopussa ensimmäisen kerran, mutta Flair voitti mestaruuden takaisin 27. päivän jälkeen SummerSlamissä. Banks voitti mestaruuden uudelleen Flairiltä lokakuun alun Rawissa ja haastoi samalla Flairin ensimmäiseen naisten Hell in the Cell-otteluun. Charlotte voitti ja päätti Banksin mestaruuskauden taas 27 päivän jälkeen. Marraskuussa Banks päihitti voitti vielä kolmannen kerran mestaruuden Flairiltä, mutta hävisi jälleen 20 päivän jälkeen mestaruuden Flairille  30 minuutin Iron Man-ottelussa. Banks voitti mestaruuden seuraavan kerran elokuussa 2017 SummerSlamissä Alexa Blissiltä, mutta hävisi jo 8 päivän jälkeen sen takaisin Blissille.
Joulukuussa 2017 Banks otteli Alexa Blissiä vastaan kaikkien aikojen ensimmäisessä naisten ottelussa, joka järjestettiin Abu Dhabissa.  2018 hän osallistui ensimmäiseen naisten Royal Rumbleen sijalta 1 ja kesti kehässä lähes 55 minuuttia. Lisäksi Banks osallistui myös ensimmäiseen naisten Elimination Chamber-otteluun. Heinäkuussa Banks ja Bayley loivat tiimin nimeltä The Boss 'n' Hug Connection. He voittivat naisten joukkuemestaruuden vuoden 2019 Elimination Chamber-tapahtumassa, johon osallistui 6 joukkuetta. . He onnistuivat pitämään hallussaan mestaruutta 49 päivää ja hävisivät sen Wrestelemania 35:ssa  The IIconics:lle (Billie Kay ja Peyton Royce).
WWE  (2012–2022) > Smackdown (2019-2022)

Wrestlemanian jälkeisenä aamuna hän perui esiintymisensä The Wendy Williams Show:ssa ja alkoi spekulaatiot, että hän aikoisi erota yrityksestä johtuen pitkäaikaisesta turhautumisesta WWE:hen. Banksilla oli ollut käsitys, että mestaruus olisi jatkunut pitkään luoden uskottavuutta WWE Women's Tag Team Championship-mestaruuteen, sillä heille olisi kerrottu viime minuuteilla, että mestaruudesta pitää luopua Wrestelemaniassa. McMahon antoi Banksille vapaata harkitakseen uudelleen uraansa. Neljän kuukauden tauon jälkeen Banks palasi takaisin. Hän aloitti mestaruusjahdin Raw Women's Champion-vyöstä Becky Lynchiltä, mutta ei onnistunut saamaan sitä haltuunsa. 2019 Draftin aikana hänet siirrettiin Smackdown brändiin. Banks ja Bayley onnistuivat saamaan WWE Women’s Tag Team Championship -mestaruuden uudelleen haltuunsa kesäkuun alussa Alexa Blissiltä ja Nikki Crossilta. Hieman myöhemmin Banks voitti myös Raw Women's Championship-mestaruuden Asukalta viidennen kerran. Banks ja Bayley olivat ensimmäiset naispuolinen joukkue, jolla oli myös hallussaan sekä Rawin, että Smackdownin mestaruudet. Tälläkään kertaa Banks ei onnistunut pitämään mestaruutta hallussaan kuin 34 päivää, kun menetti sen takaisin Asukalle ja hieman myöhemmin menettivät joukkuemestaruuden Nia Jaxille ja Shayna Baszlerille. Tämän jälkeen ensiet joukkuetoverit kääntyivät toisiaan vastaan ja Banks voitti Bayleylta  WWE Smackdown Women’s Championship-mestaruuden ensimmäistä kertaa urallaan Hell in the Cell-tapahtumassa. Banks säilytti mestaruuden Wrestlemania 37:n asti, kunnes Royal Rumble voittaja Bianca Belair selätti hänet.
Banks liittoutui Naomin kanssa ja he alkoivat haastaa joukkuemestareita. Banks voittikin kolmannen kerran joukkuemestaruuden seuraavan vuoden Wrestelemania 38.ssa. Myöhemmin toukokuussa Banks ja Naomi lähtivät WWE:stä. Heillä oli erimielisyyttä Vince McMahonin kanssa ja he olivat  käyneet nakkaamassa mestaruusvyöt John Laurinaitisin pöydälle ja käveleet ulos. Joulukuussa 2022 kerrottiin sopimusten päättyneen.
New Japan Pro-Wrestling

Tammikuussa 2023 Varnado debytoi New Japan Pro-Wrestling-organisaatiossa ja vaihtoi kehänimekseen Mercedes Moné. Helmikuussa hän onnistui voittamaan haltuunsa IWGP Women's Champion-mestaruus. Moné piti mestaruutta hallussaan 64 päivää, kunnes hävisi sen  huhtikuussa Stardom All Star Grand Queendom — tapahtumassa Mayu Iwatanille Moné osallistui toukokuussa järjestettyyn Strong Women's Championship-mestaruusturnaukseen. Hän pääsi finaaliin asti, mutta hävisi  Willow Nightingalelle. Samassa ottelussa hän kärsi nilkkavamman. Joulukuussa 2023 ilmoitettiin, että Moné ei enää ollut sopimussuhteessa NJPW:n kanssa.
All Elite Wrestling

Helmikuussa 2024 kerrottiin, että Moné oli tehnyt sopimuksen AEW:n kanssa ja kuukautta myöhemmin hän esiintyi ensimmäisen kerran AEW Big Business-tapahtumassa. Huhtikuun alussa Moné ilmoitti tekevänsä kehädebyyttinsä toukokuussa järjestettävässä Double or Nothing-tapahtumassa ja ottelevansa Willow Nightingalea vastaan e AEW TBS Championship-mestaruudesta.
Yksityiselämä

Kaestner-Varnadon serkuihin kuuluu isänsä kautta räppäri Snoop Dogg, joka on myös auttanut kehittämään Banksin persoonaa. Lisäksi tunnettuihin sukulaisiin kuuluu musiikkituottajana toimiva serkku Daz Dillinger sekä laulajaserkut Brandy Norwood ja Ray J. Hän on myös K-popin ja Sailor Moon fani.
Kaestner-Varnadon on myös näytellyt Koska Reevesiä Disney+-sarjassa The Mandalorian.
Kaestner-Varnadon on ollut naimisissa vuodesta 2016 entisen painijan Sarath Tonin kanssa.
Mestaruudet ja saavutukset

All Elite Wrestling
AEW TBS Championship (1 kerta)
Chaotic Wrestling
Chaotic Wrestling Women's Championship (1 kerta)
Independent Wrestling Entertainment
IWE Women's Championship (1 kerta)
New Japan Pro-Wrestling
IWGP Women's Championship (1 kerta)
Ring Wars Carolina
RWC No Limitz Championship (1 kerta)
WWE
NXT Women's Championship (1 kerta)
WWE Raw Women’s Championship (5 kertaa)
WWE Smackdown Women’s Championship (1 kertaa)
Women’s Tag Team Championship (3 kertaa) 2 kertaa Bayleyn ja kerran Naomin kanssa
Banks NXT Women's Champion 2015
The Boss 'n' Hug Connection
Aron Emilsson

Aron Emilsson vuonna 2018.
Aron Emilsson (s. 20. helmikuuta 1990) on ruotsalainen poliitikko, joka kuuluu ruotsidemokraatteihin. Hänet valittiin valtiopäiville vuonna 2014.
Aiheesta muualla

Aron Emilsson; Val 2014; SVT
| --- | --- |
Auktoriteettitunnisteet: Henkilöt :  Yle